CELEX: 62012CA0100
Language: sk
Date: 2013-07-04 00:00:00
Title: Vec C-100/12: Rozsudok Súdneho dvora (desiata komora) zo 4. júla 2013 (návrh na začatie prejudiciálneho konania, ktorý podal Tribunale Amministrativo Regionale per il Piemonte — Taliansko) — Fastweb SpA/Azienda Sanitaria Locale di Alessandria (Verejné obstarávanie — Smernica 89/665/EHS — Žaloba v oblasti verejného obstarávania — Žaloba podaná proti rozhodnutiu o zadaní zákazky uchádzačom, ktorého ponuka nebola vybraná — Žaloba založená na dôvode, že vybraná ponuka nebola v súlade s technickými špecifikáciami zákazky — Vzájomná žaloba úspešného uchádzača založená na nedodržaní určitých technických špecifikácií zákazky v prípade ponuky predloženej uchádzačom, ktorý podal túto žalobu — Obe ponuky v nesúlade s technickými špecifikáciami zákazky — Vnútroštátna judikatúra ukladajúca povinnosť preskúmať najskôr vzájomnú žalobu a v prípade, že je dôvodná, vyhlásiť hlavnú žalobu za neprípustnú bez jej vecného preskúmania — Zlučiteľnosť s právom Únie)

24.8.2013   
            
            
               SK
            
            
               Úradný vestník Európskej únie
            
            
               C 245/3
            
         Rozsudok Súdneho dvora (desiata komora) zo 4. júla 2013 (návrh na začatie prejudiciálneho konania, ktorý podal Tribunale Amministrativo Regionale per il Piemonte — Taliansko) — Fastweb SpA/Azienda Sanitaria Locale di Alessandria
   (Vec C-100/12) (1)
   
   (Verejné obstarávanie - Smernica 89/665/EHS - Žaloba v oblasti verejného obstarávania - Žaloba podaná proti rozhodnutiu o zadaní zákazky uchádzačom, ktorého ponuka nebola vybraná - Žaloba založená na dôvode, že vybraná ponuka nebola v súlade s technickými špecifikáciami zákazky - Vzájomná žaloba úspešného uchádzača založená na nedodržaní určitých technických špecifikácií zákazky v prípade ponuky predloženej uchádzačom, ktorý podal túto žalobu - Obe ponuky v nesúlade s technickými špecifikáciami zákazky - Vnútroštátna judikatúra ukladajúca povinnosť preskúmať najskôr vzájomnú žalobu a v prípade, že je dôvodná, vyhlásiť hlavnú žalobu za neprípustnú bez jej vecného preskúmania - Zlučiteľnosť s právom Únie)
   2013/C 245/05
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per il Piemonte
   
      Účastníci konania pred vnútroštátnym súdom
   
   
      Žalobkyňa: Fastweb SpA
   
      Žalovaná: Azienda Sanitaria Locale di Alessandria
   
      za účasti: Telecom Italia SpA, Path-Net SpA
   
      Predmet veci
   
   Návrh na začatie prejudiciálneho konania — Tribunale Amministrativo Regionale per il Piemonte — Výklad smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246), zmenenej a doplnenej smernicou 2007/66/ES (Ú. v. EÚ L 335, s. 31) — Zásady rovnosti zaobchádzania, zákazu diskriminácie a ochrany hospodárskej súťaže — Vnútroštátne pravidlo judikatúry, ktoré stanovuje, že vnútroštátny súd, ktorému je predložená žaloba o neplatnosť aktu o uzavretí verejnej zmluvy a vzájomná žaloba, ktorej cieľom je spochybniť účasť neúspešného uchádzača na verejnom obstarávaní, ktorý je súčasne hlavným žalobcom vo veci samej, môže vecne rozhodnúť o hlavnej žalobe len v prípade, že vzájomná žaloba nie je dôvodná — Užšie výberové konanie len s dvoma uchádzačmi, ktorí nepredložili prípustné ponuky
   
      Výrok rozsudku
   
   Článok 1 ods. 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej a doplnenej smernicou Európskeho parlamentu a Rady 2007/66/ES z 11. decembra 2007, sa má vykladať v tom zmysle, že ak v rámci súdneho konania úspešný uchádzač, ktorý získal zákazku a podal vzájomnú žalobu, vznesie námietku neprípustnosti založenú na nedostatku aktívnej legitimácie uchádzača, ktorý podal hlavnú žalobu, a to z dôvodu, že ponuka predložená týmto uchádzačom mala byť verejným obstarávateľom vylúčená vzhľadom na jej nesúlad s technickými špecifikáciami definovanými v súťažných podkladoch, toto ustanovenie bráni vyhláseniu takejto žaloby za neprípustnú v nadväznosti na predchádzajúce preskúmanie tejto námietky neprípustnosti bez toho, aby sa rozhodlo o súlade ponuky úspešného uchádzača, ktorý získal zákazku, ako aj ponuky uchádzača, ktorý podal hlavnú žalobu, s uvedenými technickými špecifikáciami.
   
      (1)  Ú. v. EÚ C 151, 26.5.2012.